Hunter: Vendet e Evropës Juglindore duhet të shikojnë nga e ardhmja
Ish-Ambasadori amerikan në NATO shpreson që statusi i Kosovës, të zgjidhet këtë vit
Robert Hunter, ish-ambasadori amerikan në NATO, thotë se popujt e Evropës Juglindore duhet të fillojnë të përqendrohen tek e ardhmja në vend që të mbeten viktima të së kaluarës së tyre nacionaliste. Pra, duhen krijuar situata që i lejojnë njerëzit të punojnë së bashku, pavarësisht nga kufijtë fizikë të vendeve të tyre. Ambasadori Hunter thotë se kujtimet e historisë dhe ëndrrat e përsëritjes së tyre nuk kanë sjellë shumë të mira në Ballkan. Ai thekson rëndësinë e krijimit të suksesit ekonomik në rajon: Ambasadori Hunter shpreson se statusi përfundimtar i Kosovës do të vendoset këtë vit. Çdo vend, thotë ai, ka të drejtën e vetvendosjes. Të drejtat politike dhe siguria fizike e çdo qeniejeje njerëzore duhet të respektohet dhe të garantohet. Ai thotë se kosovarët kishin shumë të drejtë kur i rezistuan diskriminimit që u bënte Millosheviçi, por tani është popullata serbe që vuan në Kosovë. Kohët e fundit, udhëheqja e Malit të Zi ka propozuar një ristrukturim të marrëdhënieve me Serbinë. Ambasadori Hunter thotë se megjithëse populli malazez gëzon të njëjtat të drejta për vetvendosje si gjithë të tjerët, këtu duhet mbajtur parasysh edhe çështja e ekzistencës ekonomike: Pavarësisht nëse Mali i Zi mbetet me Serbinë apo bëhet i pavarur, ka rëndësi kritike që investimet në ekonominë e tij të rriten. Mbi të gjitha, thotë Ambasadori Hunter, bashkëpunimi ekonomik në krejt rajonin e Ballkanit do t’u japë mundësi popujve të tij ta përqendojnë vemendjen tek begatia e individit se sa tek etniciteti.